b'\n_START_ARTICLE_\nWarg\xc3\xb6ns Bruk\n_START_PARAGRAPH_\nWarg\xc3\xb6ns Bruk eli Wargonin paperitehdas oli ruotsalaiseen Holmen Paper -konserniin kuulunut paperitehdas V\xc3\xa4nersborgissa G\xc3\xb6tajoen rannalla L\xc3\xa4nsi-Ruotsissa. 13.8.2008 Holmen Paper ilmoitti sulkevansa tehtaan vuoden 2008 joulukuussa ja tehdas suljettiin 16.12.2008. Tuotantoa ei siirretty toisille tehtaille, vaan tehtaan valmistamat tuotteet poistuivat kokonaan Holmen paperin valikoimista. Tehtaalla oli 340 ty\xc3\xb6ntekij\xc3\xa4\xc3\xa4._NEWLINE_Tehtaan historia alkaa vuodesta 1874. 1900-luvun alussa tehdas oli er\xc3\xa4s Pohjois-Euroopan suurimmista mets\xc3\xa4teollisuusyrityksist\xc3\xa4. Holmen hankki Warg\xc3\xb6nin tehtaat vuonna 1969. 1970-luvulla tehtaan vanhimmat nelj\xc3\xa4 paperikonetta suljettiin ja paperikone 5 uudistettiin._NEWLINE_1970-luvun alussa W\xc3\xa4rtsil\xc3\xa4 toimitti Warg\xc3\xb6n tehtaaseen paperinp\xc3\xa4\xc3\xa4llystyskoneen.'